એડજસ્ટ : જમણી તરફની લાઇબ્રેરીમાંથી કોઈ પણ બ્લોકને આપણે માઉસથી ડ્રેગ કરીને વર્કસ્પેસ પર લાવી શકીએ છીએ. તેને માઉસની મદદથી સહેલાઈથી ખસેડી શકીએ, ગોળ ફેરવી શકીએ કે ઇચ્છીએ એ રીતે એડજસ્ટ કરી શકીએ. આખી વાત ૩ડી ડિઝાઇનિંગની છે એટલે જેમ આપણે કોઈ વાસ્તવિક ચીજ હાથમાં પકડીને ચારેતરફ ઘૂમાવીને જોઈ શકીએ, બરાબર એ જ રીતે વર્કપ્લેનમાં મૂકેલા બ્લોકને તમે માઉસની મદદથી આમતેમ ઘૂમાવીને, ઉપર-નીચેથી પણ જોઈ શકો છો.